آلمانیا خاریجی ایشلر ناظیری هایکو ماس بؤیوک بریتانیانین آوروپا بیرلیگیندن چیخیشی (برگزیت) ایله باغلی بوتون حاضرلیق ایشلری‌نین گؤرولدوگونو سؤیله‌دی.
ماس "Deutschlandfunk " رادیوسونا وئردیگی موصاحیبه‌ده دونن ناظیرلر کابینه سینده ایکی علاوه قانونون چیخاریلماسی باره‌ده قرار قبول اولوندوغونو خاطیرلاتدی: "آلمانیا سرت بیر (موقاویله‌سیز) "برگزیت" اوچون حاضرلیق گؤروب" ایفاده‌سینی ایشلتدی.
ماس، عینی زاماندا، فدرال مجلیسده کئچیریلن "برگزیت" موضوع لارینداکی چیخیشیندا ایسه آوروپا بیرلیگی ایله بؤیوک بریتانیا آراسیندا باغ‌لانان "برگزیت" موقاویله‌سی‌نین عدالت‌لی بیر موقاویله اولدوغونو بیل‌دیریدی: "بو موقاویله‌نین یئنی‌دن یازیلماسی اوچون بیر اساس یوخ‌دور. بونو سون بیر نئچه گون عرضینده تکرار دقیقلشدیردیک. بو دییشمه‌یه‌جک" دئدی.
ماس بؤیوک بریتانیانین باش ناظیری ترزا می‌ین اعتیماد سس وئرمه‌سینی قازانماسی‌نین سئویندیریجی حال اولدوغونو، لاکین بونا اساس‌لانا‌راق، عوام مجلیسینده هر شئیین یاخشیلاشدیغی نتیجه‌سینه گلمک اوچون هئچ بیر اساس اولمادیغینی وورغولادی.
